Inhloko zeNdaba, Nhlolanja 22, 2017********** Uhlangothi lukahulumende olubona ngezemfundo luthi izikolo zizavalwa kusasa langoLwesihlanu kulungiselelwa idili lokunanza ilanga lokuzalwa lika Mongameli Robert Mugabe. Akucaci ukuba yiziphi izikolo okumele zivalwe.********** Idale lomthethwandaba lithi akutholakali amaphepha okuthoniswa uMfundisi Patrick Mugadza owetheswa icala lokuthi uMongameli Mugabe uzabhubha lonyaka.********** Inhlanganiso ebona ngamalungelo oluntu eye Amnesty International ithi kuqhubekela phambili ukwephulwa kwelungelo likazulu ikakhulu kuzwekazi leAfrica.********** Lenza kahle ele Zimbabwe kumncintiswano wokuntsheza owe CANA Zone IV Swimming Championships.********** KuLivetalk kuhlelo lwezizalwane zeZimbabwe ezihlala kwamanye amazwe lamuhla sixoxa ngokukhahlamezwa kwabantu bokuza abahlala kwele South Africa asebetshiselwa izindlu. Lithini ngalokhu? Thumelani imilayezelo yenu ku WhatsApp kunombolo yethu ethi 001 202 465 0318 kumbe enkundleni yebulenjini yokuzilibazisa kukhasi lethu ele VOA Ndebele.Indaba ZesiNdebele, 22 Nhlolanja, 2017
